ഗുരുവായൂരപ്പന് ക്ഷേത്ര കലാപുരസ്കാരം മണലൂര് ഗോപിനാഥന് ഗുരുവായൂര്: ശ്രീ ഗുരുവായൂരപ്പന് ക്ഷേത്ര കലാപുരസ്കാരം ഓട്ടംതുള്ളല് കലാകാരന് മണലൂര് ഗോപിനാഥന് സമ്മാനിക്കും. അഷ്ടമിരോഹിണി നാളില് ഗുരുവായൂര് ദേവസ്വം നല്കിവരുന്നതാണ് 25,555 രൂപയും പ്രശസ്തി ഫലകവും അടങ്ങുന്ന പുരസ്കാരം. ഈ മാസം 30 ന് മേല്പ്പത്തൂര് ആഡിറ്റോറിയത്തില് നടക്കുന്ന ചടങ്ങില് ദേവസ്വം മന്ത്രി കെ. രാധാകൃഷ്ണന് പുരസ്കാരം സമ്മാനിക്കും. 1000 ക്ഷേത്രങ്ങള്ക്ക് 10,000 രൂപ വീതമുള്ള ധനസഹായ വിതരണത്തിന്റെ ഉദ്ഘാടനം, കിഴക്കേനടയിലെ ഷോപ്പിംഗ് കോംപ്ലക്സിന്റെ നിര്മ്മാണോദ്ഘാടനം, കൗസ്തുഭം കോമ്ബൗണ്ടില് 23 കോടി രൂപ ചെലവില് നിര്മ്മിക്കുന്ന ഷോപ്പിംഗ് കോംപ്ലക്സിന്റെ നിര്മ്മാണോദ്ഘാടനം എന്നിവയും മന്ത്രി നിര്വഹിക്കും.